CELEX: 62021CN0822
Language: et
Date: 2021-12-30 00:00:00
Title: Kohtuasi C-822/21: 30. detsembril 2021 esitatud hagi – Läti Vabariik versus Rootsi Kuningriik

14.3.2022   
            
            
               ET
            
            
               Euroopa Liidu Teataja
            
            
               C 119/25
            
         
      30. detsembril 2021 esitatud hagi – Läti Vabariik versus Rootsi Kuningriik
      (Kohtuasi C-822/21)
      (2022/C 119/33)
      Kohtumenetluse keel: rootsi
      
         Pooled
      
      
         Hageja: Läti Vabariik (esindajad: K. Pommere, J. Davidoviča ja I. Romanovska)
      
         Kostja: Rootsi Kuningriik
      
         Hageja nõuded
      
      Läti Vabariik palub Euroopa Kohtul:
      
                  —
               
               
                  tuvastada, et Rootsi Kuningriik on rikkunud oma kohustusi, mis tal on vastavalt:
                  
                              —
                           
                           
                              direktiivi 2014/49/EL (1) artikli 14 lõikele 3, kuivõrd, keeldudes kandmast Läti hoiuste tagamise fondile üle Nordea Bank AB Läti filiaali tehtud osamaksed, mis on arvutatud osamakseperioodi eest vastavalt direktiivi 2014/49/EL artikli 14 lõikele 3, on Rootsi Kuningriik toiminud vastuolus direktiivi 2014/49/EL eesmärgiga ning ei ole taganud nimetatud direktiivi tõhusat toimet;
                           
                        
                              —
                           
                           
                              ELL artikli 4 lõikele 3, kuivõrd Rootsi Kuningriik, keeldudes kandmast Läti hoiuste tagamise fondile üle Nordea Bank AB Läti filiaali tehtud osamakseid, mis on arvutatud osamakseperioodi eest vastavalt direktiivi 2014/49/EL artikli 14 lõikele 3, mõjutab Rootsi Kuningriik negatiivselt ühisturu integratsiooni ning õõnestab sellega liikmesriikide vastastikust usaldust, mis on piiriülese integratsiooni üks alustala.
                           
                        
            Kui Euroopa Kohus tuvastab, et Rootsi Kuningriik on rikkunud oma kohustusi, mis tal on vastavalt direktiivi 2014/49/EL artikli 14 lõikele 3 ja ELL artikli 4 lõikele 3:
      
                  —
               
               
                  tuvastada, et Rootsi Kuningriigil on kohustus see rikkumine heastada, kandes Läti hoiuste tagamise fondile üle kõik Nordea Bank AB Läti filiaali tehtud osamaksed, mis on arvutatud osamakseperioodi eest vastavalt direktiivi 2014/49/EL artikli 14 lõikele 3;
               
            
                  —
               
               
                  juhul kui direktiivi 2014/49/EL artikli 14 lõiget 3 saab tõlgendada kitsalt, tunnistada see kooskõlas olevaks direktiivi 2014/49/EL eesmärkidega ning Rootsi hoiuste tagamise fondi kohustusega kanda Läti hoiuste tagamise fondile üle Nordea Bank AB Läti filiaali tehtud osamaksed;
               
            
                  —
               
               
                  mõista kohtukulud välja Rootsi Kuningriigilt.
               
            
         Väited ja peamised argumendid
      
      Hageja väidab oma hagi põhjenduseks, et on rikutud direktiivi 2014/49/EL artikli 14 lõiget 3 ja EL lepingut (lojaalse koostöö põhimõte).
      
                  1.
               
               
                  Keeldudes kandmast Läti hoiuste tagamise fondile üle Nordea Bank AB Läti filiaali tehtud osamaksed, mis on arvutatud osamakseperioodi eest vastavalt direktiivi 2014/49/EL artikli 14 lõikele 3, on Rootsi Kuningriik toiminud vastuolus direktiivi 2014/49/EL eesmärgiga.
               
            
                  2.
               
               
                  Keeldudes kandmast Läti hoiuste tagamise fondile üle Nordea Bank AB Läti filiaali tehtud osamaksed, mis on arvutatud osamakseperioodi eest vastavalt direktiivi 2014/49/EL artikli 14 lõikele 3, mõjutab Rootsi Kuningriik negatiivselt ühisturu integratsiooni ja õõnestab sellega liikmesriikide vastastikust usaldust, mis on piiriülese integratsiooni üks alustala. Rootsi Kuningriik rikub nii ELL artikli 4 lõiget 3.
               
            
                  3.
               
               
                  Läti Vabariik väidab, et keeldudes kandmast üle tehtud osamaksed ning põhjendades ametlikult seda keeldumist kuupäevaga, mil osamaksed olid tegelikult tehtud, on Rootsi Kuningriik rikkunud direktiivi 2014/49/EL ning see rikkumine ohustab Euroopa Liidu eesmärkide saavutamist ja jätab Läti ilma õigusest saada makseid kompensatsioonina riskide eest seoses krediidiasutuse tagatud hoiustega, mis on üle kantud tema vastutusel, ning selle näol on tegemist lojaalse koostöö põhimõtte, millele on pühendatud ELL artikli 14 lõige 3, ja direktiivi 2014/49/EL eesmärkide rikkumisega.
               
            
         (1)  Euroopa Parlamendi ja nõukogu 16. aprilli 2014. aasta direktiiv 2014/49/EL hoiuste tagamise skeemide kohta (ELT 2014, L 173, lk 149).